53-årige Henrik René Olesen fra Saltum i Nordjylland døde fredag under et dramatisk motorcykelløb i Belgien. Det skriver Nordjyske. Han styrtede med sin motorcykel under et motorløb og blev efterfølgende ramt af en anden kører. Han var dræbt på stedet. Løbet foregik på banen i Spa i Belgien. - Han gik meget op i motorcykler, det var hele hans liv, siger konen til avisen. Den dræbte Henrik René Olesen ejede en motorcykelforretning i Saltum. Han efterlader sig kone og to voksne sønner.

Opsummering:
En inkarneret motorcyklist fra Saltum døde fredag under et motorcykelløb i Belgien.